# 

# **ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΗ ΔΙΑΥΓΕΙΑ**

## ΑΡΙΘΜ.ΠΡΩΤ: 5773

**Λιβαδειά 29 /3/2024**

**ΑΠΟΣΠΑΣΜΑ**

Από το πρακτικό της αριθμ.2024-10ης ΤΑΚΤΙΚΗΣ Συνεδρίασης –

του Δημοτικού Συμβουλίου Λεβαδέων

**Αριθμός απόφασης 83**

**ΘΕΜΑ** : **Επικαιροποίηση Εσωτερικού Κανονισμού Λειτουργίας της Δομής Κοινωνικό Παντοπωλείο Δήμου Λεβαδέων, ενταγμένης στην Πράξη με τίτλο «Συνέχιση Δομών Παροχής Βασικών Αγαθών Δήμου Λεβαδέων» με Κωδικό ΟΠΣ 6002286 στο Πρόγραμμα «ΣΤΕΡΕΑ ΕΛΛΑΔΑ 2021-2027**

Στη Λιβαδειά σήμερα την 27η Μαρτίου 2024, ημέρα Τετάρτη και ώρα 18:00 , συνήλθε δια ζώσης σε  **τακτική** συνεδρίαση το Δημοτικό Συμβούλιο του Δήμου, μετά από την 5390/22-3-2024   έγγραφη πρόσκληση της Προέδρου του Δημοτικού Συμβούλου κας.Χέβα Αθανασίας (Νάνσυ), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >> (αντικατάσταση του άρθρου  67 του Ν.3852/2010) και του άρθρου 6 του Ν. 5056/ 2023 «Αναμόρφωση του συστήματος διακυβέρνησης ΟΤΑ α΄και β¨βαθμού, …..και λοιπές διατάξεις του Υπουργείου Εσωτερικών».

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 25 συμβούλων ήταν παρόντες οι παρακάτω αναφερόμενοι 22 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ ) | 1 | ΠΛΙΑΚΟΣΤΑΜΟΣ ΚΩΝ/ΝΟΣ |
|  | ΓΚΩΝΙΑΣ ΚΩΝΣΤΑΝΤΙΝΟΣ | 2 | ΜΕΡΤΖΑΝΗΣ ΚΩΝ/ΝΟΣ |
|  | ΙΩΑΝΝΙΔΗΣ ΒΑΣΙΛΕΙΟΣ | 3 | ΑΡΚΟΥΜΑΝΗΣ ΠΕΤΡΟΣ |
|  | ΚΑΛΛΙΑΝΤΑΣΗΣ ΧΡΗΣΤΟΣ |  |  |
|  | ΚΑΤΗΣ ΧΑΡΑΛΑΜΠΟΣ |  | Οι οποίοι δεν παραβρέθηκαν |
|  | ΚΑΦΡΙΤΣΑΣ ΔΗΜΗΤΡΙΟΣ |  | αν και κλήθηκαν νόμιμα |
|  | ΛΙΑΝΟΣ ΓΕΩΡΓΙΟΣ |  |  |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ |  |  |
|  | ΠΟΛΥΤΑΡΧΟΥ ΛΟΥΚΑΣ |  |  |
|  | ΤΖΑΘΑΣ ΓΕΩΡΓΙΟΣ |  |  |
|  | ΤΖΟΥΒΑΡΑΣ ΝΙΚΟΛΑΟΣ |  |  |
|  | ΤΟΛΙΑΣ ΔΗΜΗΤΡΙΟΣ |  |  |
|  | ΤΟΥΜΑΡΑΣ ΒΑΣΙΛΕΙΟΣ |  |  |
|  | ΧΕΒΑ ΑΘΑΝΑΣΙΑ ( ΝΑΝΣΥ) |  |  |
|  | ΤΑΓΚΑΛΕΓΚΑΣ ΙΩΑΝΝΗΣ (Απών από 7ο -19ο ΘΗΔ) |  |  |
|  | ΔΗΜΟΥ ΙΩΑΝΝΗΣ |  |  |
|  | ΚΑΛΟΓΡΗΑΣ ΑΘΑΝΑΣΙΟΣ (Απών από 8ο -19ο ΘΗΔ) |  |  |
|  | ΜΗΤΑΣ ΑΛΕΞΑΝΔΡΟΣ (Απών από 5ο -19ο ΘΗΔ) |  |  |
|  | ΜΙΧΑΣ ΔΗΜΗΤΡΙΟΣ |  |  |
|  | ΣΑΓΙΑΝΝΗΣ ΜΙΧΑΗΛ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ |  |  |
|  |  |  |  |

Στη συνεδρίαση παρευρέθηκε ο προσκληθείς δήμαρχος κ. Δημήτριος Καραμάνης .

Η Πρόεδρος του Δημοτικού Συμβουλίου εισηγούμενη το 17o θέμα της ημερήσιας διάταξης της υπ΄αριθμ. 5390/22-3-2024   Πρόσκλησης έθεσε υπόψη των μελών του Δημοτικού Συμβουλίου , το υπ αριθμ.4453/7-3-2024 έγγραφο της Δ/νσης Κοινωνικής Προστασίας, Παιδείας και Δια Βίου Μάθησης το οποίο αναφέρει:

Έχοντας υπόψη:

1. Με το άρθρο 2 του Ν.4071/2012 δόθηκε η δυνατότητα στους Δήμους να ιδρύσουν Κοινωνικά Παντοπωλεία.
2. Με την υπ’ αριθμ.96/2012 απόφαση Δημοτικού Συμβουλίου ιδρύθηκε Κοινωνικό Παντοπωλείο στο Δήμο Λεβαδέων
3. Με την υπ. αριθμ. πρωτ. 53/09-01-2017 Απόφαση Περιφερειάρχη Στερεάς Ελλάδας εντάχθηκε το Κοινωνικό παντοπωλείο στην Πράξη με τίτλο «Δομή Παροχής Βασικών Αγαθών: Κοινωνικό Παντοπωλείο, Παροχή συσσιτίου, Κοινωνικό Φαρμακείο Δήμου Λεβαδέων» στον άξονα προτεραιότητας “Προώθηση της κοινωνικής ένταξης και καταπολέμηση της φτώχειας- ΕΚΤ” του Ε.Π. «Στερεά Ελλάδα 2014-2020» με κωδικό ΟΠΣ 5002200.
4. Την αριθμ.363/30-10-2019 (ΑΔΑ:ΨΓΕ5ΩΛΗ-Λ0Ο) Απόφαση Δ.Σ. Δήμου Λεβαδέων, ψήφισης Εσωτερικού Κανονισμού Λειτουργίας της Δομής Κοινωνικό Παντοπωλείο Δήμου Λεβαδέων.
5. Τον Οδηγό Εφαρμογής και Λειτουργίας Δομών Παροχής Βασικών Αγαθών (ΕΥΣΕΚΤ, Μάιος 2023).
6. Την αρ.πρωτ. 2501/27-07-2023 (ΑΔΑ:9Φ2Π7ΛΗ-Δ0Χ) με κωδικό 20 Α/Α ΟΠΣ 3308 Πρόσκληση που αφορά στην υποβολή προτάσεων με τίτλο «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ»,
7. Την αριθμ.197/27-09-2023 (ΑΔΑ:6ΩΛΛΩΛΗ-ΡΛΛ) Απόφαση οικονομικής επιτροπής Δήμου Λεβαδέων «Έγκριση υποβολής πρότασης ένταξης και χρηματοδότησης της Πράξης «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ του Δήμου Λεβαδέων», στο Πρόγραμμα “Στερεά Ελλάδα” 2021-2027, με τίτλο ««Δράση ESO4.11:ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ“ 4.02.11.8.1
8. Την αρ.πρωτ. 3751/02-11-2023 (ΑΔΑ:9ΟΡΜ7ΛΗ-ΓΨΖ) Απόφαση Περιφερειάρχη Ένταξης της Πράξης «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ Δήμου Λεβαδέων με κωδικό ΟΠΣ 6002286 και ένταξη στο Πρόγραμμα «ΣΤΕΡΕΑ ΕΛΛΑΔΑ 2021-2027».

**Κατόπιν των ανωτέρω καλείται το Δημοτικό Συμβούλιο να αποφασίσει για την** λήψη Απόφασης επικαιροποίησης του Εσωτερικού Κανονισμού Λειτουργίας **της Δομής Κοινωνικό Παντοπωλείο και την εναρμόνισή του σύμφωνα με τα όσα προβλέπονται στο πλαίσιο των προγραμμάτων ΕΣΠΑ**:

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις των υπ΄αριθμ 375/2022 (ΑΔΑ: Ψ42Π46ΜΤΛ6-4ΙΓ) και 98/2024 (9ΝΚ846ΜΤΛ6-Π6Λ) εγκυκλίων του ΥΠ.ΕΣ. με τίτλο «Λειτουργία Δημοτικού Συμβουλίου»
* τις διατάξεις του άρθρου 5 του Ν. 5056/2023 (τροποποίηση του άρθρου 67 του ν. 3852/2010
* το υπ αριθμ.4453/7-3-2024 έγγραφο της Δ/νσης Κοινωνικής Προστασίας, Παιδείας και Δια Βίου Μάθησης
* Τις διατάξεις του άρθρου 2 του Ν.4071/2012 με τις οποίες δόθηκε η δυνατότητα στους Δήμους να ιδρύσουν Κοινωνικά Παντοπωλεία.
* Την υπ’ αριθμ.96/2012 απόφαση Δημοτικού Συμβουλίου ιδρύθηκε Κοινωνικό Παντοπωλείο στο Δήμο Λεβαδέων
* Την υπ. αριθμ. πρωτ. 53/09-01-2017 Απόφαση Περιφερειάρχη Στερεάς Ελλάδας εντάχθηκε το Κοινωνικό παντοπωλείο στην Πράξη με τίτλο «Δομή Παροχής Βασικών Αγαθών: Κοινωνικό Παντοπωλείο, Παροχή συσσιτίου, Κοινωνικό Φαρμακείο Δήμου Λεβαδέων» στον άξονα προτεραιότητας “Προώθηση της κοινωνικής ένταξης και καταπολέμηση της φτώχειας- ΕΚΤ” του Ε.Π. «Στερεά Ελλάδα 2014-2020» με κωδικό ΟΠΣ 5002200.
* Την αριθμ.363/30-10-2019 (ΑΔΑ:ΨΓΕ5ΩΛΗ-Λ0Ο) Απόφαση Δ.Σ. Δήμου Λεβαδέων, ψήφισης Εσωτερικού Κανονισμού Λειτουργίας της Δομής Κοινωνικό Παντοπωλείο Δήμου Λεβαδέων.
* Τον Οδηγό Εφαρμογής και Λειτουργίας Δομών Παροχής Βασικών Αγαθών (ΕΥΣΕΚΤ, Μάιος 2023).
* Την αρ.πρωτ. 2501/27-07-2023 (ΑΔΑ:9Φ2Π7ΛΗ-Δ0Χ) με κωδικό 20 Α/Α ΟΠΣ 3308 Πρόσκληση που αφορά στην υποβολή προτάσεων με τίτλο «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ»,
* Την αριθμ.197/27-09-2023 (ΑΔΑ:6ΩΛΛΩΛΗ-ΡΛΛ) Απόφαση οικονομικής επιτροπής Δήμου Λεβαδέων «Έγκριση υποβολής πρότασης ένταξης και χρηματοδότησης της Πράξης «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ του Δήμου Λεβαδέων», στο Πρόγραμμα “Στερεά Ελλάδα” 2021-2027, με τίτλο ««Δράση ESO4.11:ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ“ 4.02.11.8.1
* Την αρ.πρωτ. 3751/02-11-2023 (ΑΔΑ:9ΟΡΜ7ΛΗ-ΓΨΖ) Απόφαση Περιφερειάρχη Ένταξης της Πράξης «ΣΥΝΕΧΙΣΗ ΔΟΜΩΝ ΠΑΡΟΧΗΣ ΒΑΣΙΚΩΝ ΑΓΑΘΩΝ Δήμου Λεβαδέων με κωδικό ΟΠΣ 6002286 και ένταξη στο Πρόγραμμα «ΣΤΕΡΕΑ ΕΛΛΑΔΑ 2021-2027».
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Επικαιροποιεί τον**  Εσωτερικό Κανονισμό Λειτουργίας της Δομής Κοινωνικό Παντοπωλείο Δήμου Λεβαδέων ως κατωτέρω :

**ΑΡΘΡΟ 1:ΓΕΝΙΚΑ**

Με τον παρόντα κανονισμό ρυθμίζεται η λειτουργία και διαχείριση του Κοινωνικού Παντοπωλείου του Δήμου Λεβαδέων, στο πλαίσιο της πράξης «Δομή Παροχής Βασικών Αγαθών: Κοινωνικό Παντοπωλείο, Παροχή Συσσιτίου, Κοινωνικό Φαρμακείο Δήμου Λεβαδέων» που εντάχθηκε με την υπ. αριθμ. πρωτ. 53/09-01-2017 Απόφαση στο Ε.Π. Περιφέρειας Στερεάς Ελλάδας 2014-2020 με Κωδικό ΟΠΣ 5002200», η οποία τροποποιήθηκε με την υπ. αριθμ. πρωτ. 4207/19-10-2017 Απόφαση Περιφερειάρχη και συνεχίστηκε με την αριθμ.πρωτ. 3751/02-11-2023 Απόφαση Περιφερειάρχη Στερεάς Ελλάδας με ένταξη της Πράξης στο Πρόγραμμα «ΣΤΕΡΕΑ ΕΛΛΑΔΑ 2021-2027» και κωδικό ΟΠΣ 6002286.

Η Πράξη χρηματοδοτείται κατά την προγραμματική περίοδο 2014-2020 από το Ευρωπαϊκό Κοινωνικό Ταμείο στο πλαίσιο των 13 Περιφερειακών Προγραμμάτων (ΠΕΠ) και πιο συγκεκριμένα από το θεματικό Στόχο 9 «Προώθηση της Κοινωνικής ένταξης, καταπολέμησης της φτώχειας και κάθε μορφής διακρίσεων», και στη συνέχεια από την προγραμματική περίοδο 2021-2027 και το Πρόγραμμα «ΣΤΕΡΕΑ ΕΛΛΑΔΑ 2021-2027.

**ΑΡΘΡΟ:2 ΒΑΣΙΚΕΣ ΑΡΧΕΣ-ΣΚΟΠΟΣ**

Η λειτουργία της Δομής του Κοινωνικού Παντοπωλείου εντάσσεται στο πλαίσιο της στρατηγικής του Δήμου Λεβαδέων για την ανάπτυξη της δημοτικής κοινωνικής πολιτικής σε τοπικό επίπεδο, με στόχο την εφαρμογή προγραμμάτων και δράσεων για την προώθηση της κοινωνικής συνοχής, την καταπολέμηση της φτώχειας και του κοινωνικού αποκλεισμού, την ευαισθητοποίηση ατόμων και ομάδων πληθυσμού, καθώς και επιχειρήσεων, συμμετέχοντας σε προγράμματα στήριξης των οικονομικά αδύναμων κατοίκων.

Στον Δήμο Λεβαδέων υλοποιείται επίσης το Επιχειρησιακό Πρόγραμμα Επισιτιστικής και Βασικής Υλικής Συνδρομής του Ταμείου Ευρωπαϊκής Βοήθειας προς τους Απόρους (ΤΕΒΑ). Αυτό συνεπάγεται ότι το Κοινωνικό Παντοπωλείο του Δήμου Λεβαδέων ως Δομή που συγχρηματοδοτείται από το ΕΚΤ - δύναται να εξυπηρετεί και τους ωφελούμενους του ΤΕΒΑ ως προς τη διανομή των προϊόντων του ΤΕΒΑ, συμπληρωματικά και σε συνέργια με τις υπόλοιπες δομές του Δήμου που έχουν διατεθεί για την υλοποίηση του ΤΕΒΑ. Πιο συγκεκριμένα, ο Δήμος Λεβαδέων δύναται να αξιοποιεί το Κοινωνικό Παντοπωλείο ως σημείο παραλαβής, αποθήκευσης και διανομής των προμηθειών του ΤΕΒΑ σε ωφελούμενους του ΤΕΒΑ.

Απώτερος σκοπός της δομής είναι η δημιουργία ενός πλέγματος κοινωνικής προστασίας, μέσω του οποίου θα καλύπτονται πρωτογενείς ανάγκες διαβίωσης των κατοίκων του Δήμου Λεβαδέων , ώστε να καταστεί εφικτή η με αξιοπρεπείς όρους επανένταξη και επανασύνδεση τους με τον κοινωνικό ιστό.

**ΑΡΘΡΟ 3 : ΧΩΡΟΤΑΞΙΑ - ΚΤΙΡΙΑΚΗ ΥΠΟΔΟΜΗ**

Το κοινωνικό Παντοπωλείο βρίσκεται σε ένα ειδικά διαμορφωμένο χώρο που έχει επιφάνεια 100τ.μ. επί της οδού Δωδεκανήσου 12, σε κεντρικό σημείο της πόλης της Λιβαδειάς, που πληροί όλες τις προϋποθέσεις από πλευράς κτιριακής υποδομής και εξοπλισμού (προσβασιμότητα ΑμεΑ, χώρος στάθμευσης, ενεργητική πυροπροστασία, χώρος υγιεινής κλπ).

**ΑΡΘΡΟ 4: ΟΡΓΑΝΩΣΗ**

Υπάγεται διοικητικά στη Διεύθυνση Κοινωνικής Προστασίας, Παιδείας και Δια Βίου Μάθησης και συγκεκριμένα στο Τμήμα ΚΑΠΗ- Κοινωνικής Προστασίας και Προαγωγής της Δημόσιας Υγείας, η οποία είναι αρμόδια για την εύρυθμη λειτουργία της.

Τη γραμματειακή υποστήριξη του προγράμματος θα έχει η Δομή η οποία θα συγκεντρώνει τις αιτήσεις και τα δικαιολογητικά των δικαιούχων.

Θα τηρούνται οι διατάξεις περί απορρήτου για τα προσωπικά δεδομένα των αιτούντων. Τα δεδομένα αυτά θα διαχειρίζονται οι Κοινωνικοί Λειτουργοί του τμήματος οι οποίοι και θα καταρτίζουν την τελική κατάσταση των δικαιούχων .

**ΑΡΘΡΟ 5: ΛΕΙΤΟΥΡΓΙΑ-ΔΙΑΧΕΙΡΙΣΗ ΤΗΣ ΔΟΜΗΣ ΚΟΙΝΩΝΙΚΟ ΠΑΝΤΟΠΩΛΕΙΟ**

Το Κοινωνικό Παντοπωλείο:

1. Λειτουργεί με σταθερό ωράριο, από Δευτέρα έως Παρασκευή, 7:30π.μ.-15:30μ.μ. το οποίο μπορεί να τροποποιηθεί ή να διευρυνθεί, σύμφωνα με τις διατάξεις της κείμενης νομοθεσίας, ανάλογα με τις ανάγκες λειτουργίας της δομής για την καλύτερη εξυπηρέτηση των ωφελουμένων.
2. Διασφαλίζει την σταθερή τροφοδοσία τουλάχιστον 170 οικογενειών κάθε μήνα. Διαθέτει τα προϊόντα στους ωφελούμενους της δομής με τρόπο που να εξασφαλίζεται η ισονομία και η αξιοπρέπειά τους.
3. .Διαθέτει πολιτική συλλογής πλεοναζόντων προϊόντων από βιοτεχνίες τροφίμων καθώς επίσης και από πολίτες.
4. Η διανομή τροφίμων καθορίζεται ανάλογα με τον αριθμό των διαμενόντων μελών της οικογένειας του αιτούντα στην οικία.
5. Διαθέτει ηλεκτρονικό σύστημα καταγραφής και μέτρησης της απόδοσής του (εισερχόμενα προϊόντα , διατιθέμενα προϊόντα, αριθμός ωφελούμενων κλπ), το οποίο θα διασυνδεθεί και θα λειτουργήσει με Ενιαίο Πληροφοριακό Σύστημα καταγραφής και παρακολούθησης ωφελουμένων το οποίο προγραμματίζεται να αναπτυχθεί κεντρικά.
6. Το Κοινωνικό παντοπωλείο είναι προσβάσιμο με τα Μέσα Μαζικής Μεταφοράς
7. Στελεχώνεται από δύο (2) άτομα ειδικευμένο προσωπικό, πλήρους απασχόλησης, η πρόσληψη των οποίων έγινε μέσω προγράμματος ΕΣΠΑ.

Οι ειδικότητές τους είναι:

- Κοινωνική Λειτουργός ΤΕ (ορίζεται ως συντονιστής της Δομής)

-ΔΕ Γενικών καθηκόντων.

Το προσωπικό:

* Υλοποιεί τα σχέδια Δικτύωσης και Δημοσιότητας και που ενδεικτικά αφορούν σε :
  + Ενέργειες για την γνωστοποίηση της λειτουργίας της δομής στους δυνητικά ωφελούμενους και στην ευρύτερη τοπική κοινωνία.
  + Ενέργειες για την προσέλκυση εθελοντών, ατόμων και συλλογικών φορέων
  + Ενέργειες για την συνεργασία με επιχειρήσεις για εξεύρεση δωρεών , χορηγιών κ.λ.π.
  + Διασύνδεση και συνεργασία με το Κέντρο Κοινότητας του οικείου Δήμου (και με λοιπές υπηρεσίες αυτού όταν κρίνεται απαραίτητο) για την παροχή ολοκληρωμένων υπηρεσιών ψυχοκοινωνικής στήριξης στους ωφελούμενους.
* Μεριμνά για τη συντήρηση και υγιεινή του χώρου της Δομής Κοινωνικό Παντοπωλείο καθώς και για τη διαφύλαξη και τον εμπλουτισμό του εξοπλισμού της.
* Φροντίζει για την αποκατάσταση τυχόν φθορών ή βλαβών που θα προκύψουν.
* Υποστηρίζει κάθε προσπάθεια επαγγελματικής ή κοινωνικής αποκατάστασης των ωφελουμένων.
* Υλοποιεί όλες τις απαραίτητες ενέργειες προκειμένου να εξασφαλίζει χορηγίες, δωρεές (όπως εισφορές πολιτών σε είδος, εισφορές συλλογικών φορέων, από εταιρείες στο πλαίσιο της εταιρικής κοινωνικής ευθύνης τους, πλεονάζοντα τρόφιμα κ.α.).

.

**ΆΡΘΡΟ 6: ΠΑΡΟΧΕΣ**

1. Στο πλαίσιο λειτουργίας του Κοινωνικού Παντοπωλείου του Δήμου Λεβαδέων προβλέπονται:

- Διανομή συσκευασμένων τροφίμων και ειδών παντοπωλείου, ειδών ατομικής υγιεινής και κατεψυγμένων προϊόντων.

- Διανομή ειδών ένδυσης και υπόδησης, ειδών οικιακού εξοπλισμού, παιχνιδιών κ.λπ. καινούριων ή "δεύτερο χέρι".

- Διανομή ειδών ψυχαγωγίας όπως βιβλία, cd - dvd, για την κάλυψη αναγκών μάθησης και πολιτισμού.

Επίσης δύναται να παρέχονται στους ωφελούμενους της δομής και άλλες υπηρεσίες ψυχοκοινωνικές, επιμορφωτικές και πολιτιστικές.

2. Τα προϊόντα και οι υπηρεσίες που παρέχονται από το Κοινωνικό Παντοπωλείο είναι εντελώς δωρεάν. Οι ποσότητες των προϊόντων που θα προσφέρονται στους δικαιούχους καθώς και η συχνότητα παροχής τους καθορίζονται με απόφαση του εκάστοτε Αντιδημάρχου, λαμβάνοντας υπόψη τις υπάρχουσες ποσότητες και είδη των προϊόντων σε συνδυασμό με τον αριθμό των αιτούντων - δυνητικών δικαιούχων του Κοινωνικού Παντοπωλείου.

3. Τα παρεχόμενα είδη του Κοινωνικού Παντοπωλείου του Δήμου Λεβαδέων προέρχονται κυρίως από δωρεές και χορηγίες και, εφόσον διαπιστώνεται ανεπάρκεια ειδών, είναι δυνατή η προμήθεια τους με δαπάνη του Δήμου. Οι διαδικασίες ανάθεσης προμηθειών και υπηρεσιών και τα όρια για τη σύναψη δημόσιων συμβάσεων, θα γίνονται κάθε φορά σύμφωνα με την ισχύουσα νομοθεσία και συγκεκριμένα, με όσα ορίζονται στον Ν.4412/2016 "Δημόσιες Συμβάσεις 'Εργων, Προμηθειών και Υπηρεσιών" (προσαρμογή στις Οδηγίες 2014/24/ΕΕ ΦΕΚ 147/8-8-2016.

4. Τα προϊόντα του Κοινωνικού Παντοπωλείου θα εξασφαλίζονται από χορηγίες, δωρεές κλπ. από επιχειρήσεις που εμπορεύονται τα είδη που αυτό διαθέτει. Παράλληλα το Κοινωνικό Παντοπωλείο θα δέχεται συνεισφορές πολιτών και συλλογικών οργάνων (σχολεία, σύλλογοι κλπ).

**ΆΡΘΡΟ 7: ΕΠΙΤΡΟΠΗ ΔΙΑΧΕΙΡΙΣΗΣ ΚΟΙΝΩΝΙΚΟΥ ΠΑΝΤΟΠΩΛΕΙΟΥ**

Την απρόσκοπτη και αποτελεσματική Λειτουργία του Κοινωνικού Παντοπωλείου εποπτεύει 7μελής Επιτροπή Διαχείρισης, η οποία λειτουργεί σύμφωνα με το Ν. 4071/2012. Η Επιτροπή Διαχείρισης απαρτίζεται από τον αρμόδιο Αντιδήμαρχο που θα προΐσταται της Επιτροπής, έξι (6) επιπλέον Δημοτικούς Συμβούλους, τρεις (3) συμβούλους από την παράταξη του Δημάρχου και τρεις (3) συμβούλους από τις λοιπές Δημοτικές παρατάξεις.

Η Επιτροπή Διαχείρισης συνεδριάζει ύστερα από πρόσκληση του Προέδρου στο Δημοτικό Κατάστημα της έδρας του Δήμου Λεβαδέων. Στην πρόσκληση αναφέρονται τα θέματα της ημερήσιας διάταξης. Η πρόσκληση επιδίδεται ή γνωστοποιείται στα μέλη της Επιτροπής τρεις τουλάχιστον πλήρεις ημέρες πριν από την ημέρα που ορίζεται για την συνεδρίαση. Σε επείγουσες περιπτώσεις, η πρόσκληση αυτή μπορεί να επιδοθεί ή να γνωστοποιηθεί στα μέλη την ημέρα της συνεδρίασης. Η Επιτροπή έχει απαρτία εφόσον είναι παρών το ήμισυ πλέον ενός του αριθμού των μελών της. Σε περίπτωση ισοψηφίας επικρατεί η ψήφος του Προέδρου.

Συμμετέχουν χωρίς δικαίωμα ψήφου η προϊσταμένη του Τμήματος ΚΑΠΗ - Κοινωνικής Προστασίας και Προαγωγής της Δημόσιας Υγείας και υπεύθυνη της Πράξης,, καθώς και η Κοινωνική Λειτουργός -συντονίστρια της Δομής, η οποία θα παρέχει και γραμματειακή υποστήριξη.

Η Επιτροπή Διαχείρισης εγκρίνει την τελική κατάσταση των δικαιούχων του Κοινωνικού Παντοπωλείου, κατόπιν εισήγησης της Κοινωνικού λειτουργού της δομής ή της κοινωνικής υπηρεσίας.

**ΆΡΘΡΟ 8: ΑΡΜΟΔΙΟΤΗΤΕΣ ΣΤΕΛΕΧΩΝ ΤΟΥ ΚΟΙΝΩΝΙΚΟΥ ΠΑΝΤΟΠΩΛΕΙΟΥ**

Το προσωπικό της δομής του Κοινωνικού Παντοπωλείου μεριμνά για τη συγκέντρωση, αποθήκευση και διανομή των παρεχόμενων προϊόντων.

Οι βασικές αρμοδιότητες του/της συντονιστή/τριας και του βοηθητικού προσωπικού αναφέρονται παρακάτω:

**Συντονιστής/τρια:**

Η Συντονίστρια υποστηρίζει διοικητικά τις δραστηριότητες της Δομής.

* Κατά την υποδοχή (πρώτη επίσκεψη) των ωφελουμένων, καταγράφει τα γενικά στοιχεία τους στο πληροφοριακό σύστημα και τους παραπέμπει στο Κέντρο Κοινότητας - εφόσον υπάρχει ανάγκη ή κριθεί σκόπιμο από τα στελέχη της Δομής- για την πλήρη καταγραφή και παρακολούθησή τους. Σε κάθε επόμενη επίσκεψη καταγράφονται η ημερομηνία και τα παρεχόμενα προϊόντα / υπηρεσίες.
* Διατηρεί αρχείο όλων των παραστατικών που αφορούν τη λειτουργία της Δομής.
* Παρέχει γραμματειακή υποστήριξη.
* Τηρεί διοικητικό φάκελο, ο οποίος περιλαμβάνει: αρχείο μηνιαίων αναφορών, αρχείο αλληλογραφίας, αρχείο δράσεων δημοσιότητας - προβολής και δικτύωσης με χορηγούς και φορείς της κοινότητας, αρχείο με τα παρουσιολόγια και τις άδειες του προσωπικού, αρχείο εθελοντών.
* Μεριμνά για την εξασφάλιση και διανομή των παρεχόμενων αγαθών / προϊόντων.
* Συμμετέχει σε και συντονίζει δράσεις δημοσιότητας και δικτύωσης, όπως ενδεικτικά σε δράσεις για την προσέλκυση χορηγών, εθελοντών και τη διασύνδεση με την κοινότητα.
* Συμμετέχει σε συναντήσεις και εκπαιδεύσεις του προσωπικού και των εθελοντών.

**Δ.Ε. Γενικών Καθηκόντων**

* Υποστηρίζει την ομαλή λειτουργία της Δομής και τις όλες διαδικασίες για τη συντήρηση αυτής εξασφαλίζοντας την καθαριότητα και υγιεινή του χρησιμοποιημένου εξοπλισμού και των χώρων της Δομής.
* Συμβάλλει στη διαδικασία υποδοχής ωφελουμένων.
* Φροντίζει τα είδη που προέρχονται από «δεύτερο χέρι» να είναι σε άριστη κατάσταση.
* Μεριμνά για τη διανομή των παρεχόμενων αγαθών / προϊόντων.
* Συμμετέχει σε δράσεις για την προσέλκυση χορηγών, εθελοντών και τη διασύνδεση με την κοινότητα. Τηρεί το αρχείο εθελοντών και ενημερώνει το βιβλίο δωρεών.
* Συμμετέχει σε συναντήσεις και εκπαιδεύσεις του προσωπικού και των εθελοντών.

**ΑΡΘΡΟ 9: ΠΟΡΟΙ ΤΟΥ ΚΟΙΝΩΝΙΚΟΥ ΠΑΝΤΟΠΩΛΕΙΟΥ**

1.Το Κοινωνικό Παντοπωλείο του Δήμου Λεβαδέων εντάχθηκε με την υπ. αριθ. πρωτ. 53/09-01-2017 Απόφαση Ένταξης, η οποία τροποποιήθηκε με την υπ. αριθμ. πρωτ. 4207/19-10-2017 Απόφαση Περιφερειάρχη και Κωδικό ΟΠΣ 5002200 «Δομή Παροχής Βασικών Αγαθών: Κοινωνικό Παντοπωλείο Παροχή Συσσιτίου και Κοινωνικό Φαρμακείο Δήμου Λεβαδέων», Υποέργο(1) «Κοινωνικό Παντοπωλείο Δήμου Λεβαδέων» που συγχρηματοδοτείται από το Ευρωπαϊκό Κοινωνικό Ταμείο (ΕΚΤ) στο πλαίσιο του Περιφερειακού Επιχειρησιακού Προγράμματος «Στερεάς Ελλάδας 2014-2020» του Θεματικού Στόχου (ΘΣ) 9 «Προώθηση της κοινωνικής ένταξης, καταπολέμηση της φτώχειας και κάθε μορφής διακρίσεων», και συνεχίστηκε με την αριθμ.πρωτ. 3751/02-11-2023 Απόφαση Περιφερειάρχη Στερεάς Ελλάδας με ένταξη της Πράξης στο Πρόγραμμα «ΣΤΕΡΕΑ ΕΛΛΑΔΑ 2021-2027» και κωδικό ΟΠΣ 6002286.

2.Παράλληλα το Κοινωνικό Παντοπωλείο εξασφαλίζει τα προς διανομή προϊόντα από:

i. τον προϋπολογισμό του Δήμου Λεβαδέων

ii. δωρεές επιχειρήσεων,

iii. δωρεές - χορηγίες πολιτών, συλλόγων, ομίλων.

Ο Δήμος υλοποιεί τις απαραίτητες ενέργειες προκειμένου να εξασφαλίζει χορηγίες, δωρεές κ.λπ. από επιχειρήσεις που εμπορεύονται τα είδη που διαθέτει και παράλληλα να δέχεται συνεισφορές πολιτών και συλλογικών φορέων (σχολεία, σύλλογοι, ΜΚΟ, διαδημοτικά δίκτυα κ.λπ.).

3. Η υλικοτεχνική υποδομή, ο εξοπλισμός, καθώς και τα μέσα που απαιτούνται για τη λειτουργία του Κοινωνικού Παντοπωλείου, δύναται να εξασφαλίζεται από δαπάνες του Δήμου, χορηγίες και δωρεές τρίτων.

**ΆΡΘΡΟ 10: ΤΗΡΗΣΗ ΑΡΧΕΙΩΝ**

Το φυσικό αντικείμενο για το οποίο είναι αρμόδιο το προσωπικό της Δομής, θα πρέπει να πιστοποιείται στο σύνολό του με την τήρηση των ακόλουθων αρχείων:

* Κατάλογο με τους ανθρωπομήνες απασχόλησης των στελεχών της δομής.
* Ημερήσια υπογεγραμμένα παρουσιολόγια στελεχών της δομής.
* Ημερήσιες καρτέλες καταγραφής εισερχομένων στη δομή (σύνολο εισερχόμενων ανεξάρτητα αν είναι ωφελούμενοι ή όχι).
* Ατομικές εκθέσεις στελεχών για την παροχή υπηρεσιών και προϊόντων σε ωφελούμενους, με ξεχωριστή αναφορά στις παραπομπές σε Κέντρο Κοινότητας ή άλλες δομές.
* Έντυπο και ψηφιακό υλικό συναντήσεων - συνεργασιών δικτύωσης με αναφορά των στοιχείων των συμμετεχόντων, ημερομηνία, ημερήσια διάταξη, έγγραφα συμφωνιών, site, κ.λπ.( ανάλογα με το είδος της δράσης).
* Κατάλογος εισερχομένων προϊόντων ανά πηγή (αγορά, χορηγία, δωρεά καθώς και στοιχεία προμηθευτή / χορηγού) και ανά κατηγορία ειδών.
* Έντυπο και ψηφιακό υλικό από δράσεις δημοσιότητας (φωτογραφίες, προσκλήσεις, φυλλάδια, λίστες αποδεκτών, λίστες συμμετεχόντων, διανεμηθέν υλικό, κ.λπ. ανάλογα με το είδος της δράσης).
* Υλικό που παράχθηκε από τα στελέχη της δομής.
* Μηνιαία έκθεση πεπραγμένων της Δομής.
* Συμβάσεις, παραδοτέα, κ.λπ. (στις περιπτώσεις που συνάπτονται συμβάσεις έργου / υπηρεσιών).

Για όσα από τα παραπάνω στοιχεία τεκμηρίωσης τα δεδομένα συγκεντρώνονται στο πληροφοριακό σύστημα, αρκούν οι αντίστοιχες εκτυπώσεις.

**ΑΡΘΡΟ 11: ΔΙΚΑΙΟΥΧΟΙ ΤΟΥ ΠΡΟΓΡΑΜΜΑΤΟΣ**

Ωφελούμενοι των υπηρεσιών που παρέχει η Δομή είναι μεμονωμένα άτομα και νοικοκυριά τα οποία βρίσκονται σε κατάσταση φτώχειας ή απειλούνται από φτώχεια (άτομα/ νοικοκυριά που διαμένουν στον Δήμο που λειτουργεί η δομή, συμπεριλαμβανομένων των νόμιμα διαμενόντων τρίτων χωρών και ιθαγενών, καθώς και οι δικαιούχοι / αιτούντες διεθνούς προστασίας). Τα άτομα ή οι οικογένειες που δικαιούνται την παροχή Κοινωνικού Παντοπωλείου πρέπει καταρχάς να είναι κάτοικοι του Δήμου Λεβαδέων και θα επιλέγονται κατόπιν αιτήσεως τους από την Επιτροπή Διαχείρισης.

Ειδικότερα η Ομάδα - στόχος των ωφελουμένων της Δομής Κοινωνικού Παντοπωλείου του Δήμου Λεβαδέων αποτυπώνεται ως ακολούθως :

* Άτομα με αναπηρίες
* Άνεργοι
* Μέλη πολύτεκνων οικογενειών με χαμηλό οικογενειακό εισόδημα
* Μονογονεϊκές οικογένειες
* Γυναίκες και παιδιά θύματα κακοποίησης
* Μετανάστες
* Πρόσφυγες και Αιτούντες άσυλο
* Νοικοκυριά χωρίς κανέναν εργαζόμενο
* Άστεγοι
* Ηλικιωμένοι
* Φτωχοί Εργαζόμενοι με χαμηλό οικογενειακό εισόδημα
* Φτωχοί Συνταξιούχοι με χαμηλό οικογενειακό εισόδημα
* Ρομά

**ΑΡΘΡΟ 12: ΚΡΙΤΗΡΙΑ ΕΝΤΑΞΗΣ**

Κύριο κριτήριο ένταξης των ενδιαφερομένων στη Δομή του Κοινωνικού Παντοπωλείου είναι το εισόδημα, ενώ θα λαμβάνονται υπόψη παράγοντες όπως η οικογενειακή κατάσταση, τα κοινωνικά προβλήματα, η ανεργία, προβλήματα υγείας και αναπηρίες, μονογονεϊκές, πολύτεκνες οικογένειες κ.λ.π.

Τα οικονομικά κριτήρια για τη ένταξη στο Κοινωνικό Παντοπωλείο είναι τα εξής:

1. Για τα μεμονωμένα άτομα ετήσιο εισόδημα το οποίο θα ανέρχεται μέχρι και το ποσό των 5.000 ευρώ.

2. Για τα νοικοκυριά ετήσιο συνολικό εισόδημα το οποίο θα προκύπτει από την προσαύξηση του ανωτέρω ποσού των 5.000 ευρώ, κατά 1.500 ευρώ για κάθε επιπλέον του ενός ενηλίκου μέλους και κατά 1.000 ευρώ για κάθε ανήλικο μέλος.

3. Στην περίπτωση οικογενειών στην οποία συνοικούν και ενήλικα μέλη οικογένειας με σχέση συγγένειας α' και β' βαθμού (όπως: απλή συνοίκηση, συνοίκηση ζευγαριού και ενηλίκων τέκνων ή ζευγαριού και των ηλικιωμένων γονέων τους, συνοίκηση ενηλίκων αδελφιών),ή απλή φιλοξενία, αξιολογούνται ως ενιαία οικογένεια και για την ένταξή τους υπολογίζεται το σύνολο των εισοδημάτων όλων των μελών που συνοικούν ως ανωτέρω.

4. Για τα νοικοκυριά των μονογονεϊκών οικογενειών ετήσιο συνολικό εισόδημα το οποίο θα προκύπτει από την προσαύξηση του ανωτέρω ποσού των 5.000 ευρώ, κατά 1.500 ευρώ για το πρώτο εξαρτώμενο μέλος (ανήλικο ή ενήλικο), και κατά 1.000 ευρώ για τα υπόλοιπα εξαρτώμενα μέλη ανήλικα και 1.500 ευρώ για τα υπόλοιπα εξαρτώμενα μέλη ενήλικα.

5. Για τα μεμονωμένα άτομα ή τα νοικοκυριά το ετήσιο εισόδημα θα προσαυξάνεται κατά 3.000 ευρώ για κάθε άτομο με αναπηρία (με ποσοστό αναπηρίας >67%), εφόσον δεν λαμβάνει επίδομα ΑΜΕΑ.

6. Σε όλες τις ανωτέρω περιπτώσεις, από το συνολικό ετήσιο εισόδημα θα προσαυξάνεται κατά το ποσό που δίδεται για το ενοίκιο της κύριας κατοικίας και μέχρι 2.000 ευρώ ετησίως αφού αφαιρεθεί το ποσό της επιδότησης ενοικίου (στέγασης). Το ίδιο θα ισχύει και για τους δικαιούχους που πληρώνουν δάνειο για Α' κατοικία (ενήμερο δάνειο).

Ως προς το ανώτατο όριο των καταθέσεων, προκειμένου να είναι δυνατή η ένταξη στη Δομή, το ύψος των τόκων τους θα υπολογίζεται σύμφωνα με τα μέλη κάθε νοικοκυριού και με τα κριτήρια του ΚΕΑ ή κάποιου άλλου αντίστοιχου προγράμματος επιδότησης. Αν δεν υπάρχει τότε αρμόδιο όργανο είναι η επιτροπή διαχείρισης του Κοινωνικού Παντοπωλείου αφού προηγουμένως φέρει τις προτάσεις της στο Δημοτικό Συμβούλιο.

* Για τον υπολογισμό του συνολικού διαθέσιμου εισοδήματος του νοικοκυριού λαμβάνεται υπόψη το συνολικό καθαρό εισόδημα, καθώς και τα αυτοτελώς φορολογούμενα ποσά, που λαμβάνονται από όλα τα μέλη του νοικοκυριού ( και των συνοικούντων ) με βάση το Εκκαθαριστικό Σημείωμα.
* Τα ανωτέρω κριτήρια δύναται να αναπροσαρμοστούν με νέα απόφαση του Δημοτικού Συμβουλίου, σύμφωνα με τις εκάστοτε επικρατούσες συνθήκες αλλά και τις πραγματικές δυνατότητες της Δομής Κοινωνικού Παντοπωλείου.
* Οι δικαιούχοι της Δομής Κοινωνικού Παντοπωλείου καθορίζονται κατόπιν εισήγησης της Κοινωνικής Λειτουργού της Δομής, στην Επιτροπή Διαχείρισης σύμφωνα και με τα κριτήρια που έχει αποφασίσει σχετικά το Δημοτικό Συμβούλιο.
* Σε ειδικές περιπτώσεις και εφόσον το επιτρέπει η επάρκεια τροφίμων της Δομής Κοινωνικού Παντοπωλείου η Κοινωνική Λειτουργός της Δομής δύναται να εισηγείται αιτιολογημένα στην Επιτροπή Διαχείρισης, την ενίσχυση ωφελουμένων και πέραν από τα ανωτέρω ορισθέντα οικονομικά κριτήρια.
* Σημαντικό είναι η παροχή να απευθύνεται σε άτομα που έχουν τη δυνατότητα μέσα από υλική και ψυχοκοινωνική στήριξη να επανενταχθούν.
* Οι προϋποθέσεις, ο χρόνος ένταξης ενός δικαιούχου στο πρόγραμμα και ο χρόνος επανένταξής του σε αυτό, αξιολογούνται και αποφασίζονται σύμφωνα με συγκεκριμένα κριτήρια, όπως αυτά αναφέρονται σε ακόλουθα άρθρα του παρόντος Κανονισμού. Ειδικά στις περιπτώσεις χορήγησης ειδών ένδυσης, στις οποίες αποδεδειγμένα προκύπτει άμεση ανάγκη χορήγησης της παροχής στον αιτούντα πολίτη για εξαιρετικούς λόγους (όπως: άστεγοι, κ.λπ.), δύναται η παροχή ειδών ένδυσης να γίνεται άμεσα, κατόπιν σχετικής εκτίμησης της αναγκαιότητας από τον Κοινωνικό Λειτουργό που επιλαμβάνεται του ζητήματος.
* Η πληροφόρηση σχετικά με την ημέρα και ώρα διανομών θα γίνεται μέσω ηλεκτρονικών μηνυμάτων SMS ή κάθε άλλο δυνατό τρόπο.

**ΑΡΘΡΟ 13: ΔΙΚΑΙΟΛΟΓΗΤΙΚΑ**

Όσοι δικαιούνται την ένταξη τους στη Δομή Κοινωνικού Παντοπωλείου πρέπει να προσκομίσουν στα γραφεία της Δομής τα παρακάτω δικαιολογητικά:

* Αίτηση του ενδιαφερομένου, σύμφωνα με τυποποιημένο υπόδειγμα αίτησης, (χορηγείται από την υπηρεσία)
* ΑΜΚΑ
* Πιστοποιητικό οικογενειακής κατάστασης
* Φωτοτυπία αστυνομικής ταυτότητας ή διαβατηρίου και άδειας διαμονής σε ισχύ, όλων των ενήλικων μελών του νοικοκυριού.
* Βεβαίωση μόνιμης κατοικίας από τον Δήμο ή αντίγραφο λογαριασμού Δημόσιας Επιχείρησης Κοινής Ωφέλειας από το οποίο πιστοποιείται η διεύθυνση κατοικίας.
* Πρόσφατο Εκκαθαριστικό Εφορίας ή Υπεύθυνη Δήλωση περί μη υποχρεωτικής υποβολής φορολογικής δηλώσεως θεωρημένη από τη ΔΟΥ, Ε1, Ε2, Ε9 και ΕΝΦΙΑ όλων των μελών της οικογένειας.

κατά περίπτωση απαιτείται:

* Βεβαίωση ανεργίας (των αιτούντων ή προστατευόμενων μελών της οικογένειάς τους), εφόσον πρόκειται για άνεργο
* Ιατρική Γνωμάτευση από δημόσιο φορέα, η από ιδιώτη γιατρό (εφόσον υπάρχει πρόβλημα υγείας των αιτούντων ή προστατευόμενων μελών της οικογένειάς τους).
* Απόφαση Πρωτοβάθμιας ή Δευτεροβάθμιας Επιτροπής περί ποσοστού αναπηρίας ή Κ.Ε.Π.Α. (εφόσον πρόκειται για άτομα με αναπηρία, των αιτούντων ή προστατευόμενων μελών της οικογένειάς τους).
* Αντίγραφο μισθωτηρίου συμβολαίου ενοικίου (εφόσον υπάρχει.
* Η Κοινωνική Λειτουργός, κατά τη λήψη του ιστορικού, μπορεί να ζητήσει ή να αναζητήσει αυτεπαγγέλτως όποιο πρόσθετο δικαιολογητικό κρίνει αναγκαίο.
* Δεδομένου ότι ο φάκελος κάθε αιτούντα περιλαμβάνει προσωπικά δεδομένα φυλάσσεται ως εμπιστευτικό αρχείο, από την οριζόμενη ως υπεύθυνη Κοινωνική Λειτουργό της Δομής, απ' την οποία μπορούν βέβαια να ζητηθούν στατιστικά στοιχεία.
* Οποιοδήποτε άλλο δικαιολογητικό κριθεί απαραίτητο θα ζητηθεί κατά περίπτωση.

**ΑΡΘΡΟ 14: ΥΠΟΧΡΕΩΣΕΙΣ ΔΙΚΑΙΟΥΧΩΝ**

Οι δικαιούχοι της Δομής Κοινωνικού Παντοπωλείου του Δήμου Λεβαδέων οφείλουν:

1. Να αποδέχονται ανεπιφύλακτα τους όρους του παρόντος Κανονισμού.
2. Να σέβονται το χώρο του της Δομής Κοινωνικού Παντοπωλείου , τους εργαζόμενους σ' αυτόν και τους λοιπούς ωφελούμενους.
3. Να παραλαμβάνουν οι ίδιοι τα τρόφιμα τους από το χώρο της Δομής Κοινωνικού Παντοπωλείου. Σε περίπτωση αδυναμίας του ίδιου του ωφελούμενου παρέχεται η δυνατότητα παραλαβής των τροφίμων από τρίτο πρόσωπο κατόπιν εξουσιοδότησης (με το γνήσιο της υπογραφής).
4. Να αναφέρουν αμελλητί οποιοδήποτε πρόβλημα ή δυσλειτουργία προκύπτει στην αρμόδια Υπηρεσία του Δήμου και να συμμορφώνονται με τις όποιες υποδείξεις ή οδηγίες αυτής.
5. Να ενημερώνουν την υπηρεσία για οποιαδήποτε αλλαγή των στοιχείων τους.
6. Να ανανεώνουν τα δικαιολογητικά ανά έτος.

Δικαιούχος δύναται να απολέσει το δικαίωμα συμμετοχής στο πρόγραμμα παροχών της Δομής Κοινωνικού Παντοπωλείου εφόσον συντρέχουν μία από τις ακόλουθες προϋποθέσεις:

α) Παραβεί τον παρόντα Κανονισμό.

β) Υποβάλει ψευδή δήλωση ή αναληθή ως προς την ακρίβειά τους δικαιολογητικά.

γ) Εξαντλήσει την ημερομηνία που έχει δικαίωμα χρήσης των παροχών της Δομής Κοινωνικού παντοπωλείου και δεν έχει υποβάλει εκ νέου αίτηση σύμφωνα με την παράγραφο 6 του παρόντος άρθρου ή έχει υποβάλει εκ νέου αίτηση η οποία απορρίφθηκε.

δ Δημιουργήσει πρόβλημα στο προσωπικό της Δομής.

ε) Εφόσον παύσουν να συντρέχουν οι προϋποθέσεις που ορίζουν διατάξεις του παρόντος Κανονισμού και δεν ενημερώσει αμέσως την κοινωνική υπηρεσία του Δήμου στην περίπτωση που αλλάξουν οι συνθήκες του δικαιούχου, ώστε να μην πληροί πλέον τα κριτήρια για τη λήψη των παροχών της Δομής Κοινωνικό παντοπωλείο.

Η Επιτροπή Διαχείρισης, στην περίπτωση που συντρέχει οτιδήποτε από τα πιο πάνω αναφερόμενα υπό στοιχεία α), β), γ), δ) και ε), δύναται να λάβει όλα τα ενδεικνυόμενα νόμιμα μέτρα εναντίον του δικαιούχου, περιλαμβανομένης της διαγραφής του από τα προγράμματα της Δομής και την απαγόρευση της εισόδου του στους χώρους όπου στεγάζεται.

**ΑΡΘΡΟ 15: ΙΣΧΥΣ ΤΟΥ ΚΑΝΟΝΙΣΜΟΥ**

Η ισχύς του κανονισμού αρχίζει από την ψήφιση του από το Δημοτικό Συμβούλιο.

Από την έγκριση του παρόντος κανονισμού καταργείται κάθε προηγούμενος και κάθε απόφαση που δεν είναι σύμφωνη με αυτόν.

Κάθε ζήτημα που προκύπτει και δε ρυθμίζεται από τον παρόντα κανονισμό θα αντιμετωπίζεται με απόφαση του Δημοτικού Συμβουλίου.

Ο Κανονισμός εναρμονισμένος με την εκάστοτε ισχύουσα νομοθεσία, εγκρίνεται, συμπληρώνεται και τροποποιείται με απόφαση του Δημοτικού Συμβουλίου.

**Η απόφαση πήρε τον αριθμό 83**

**Η Πρόεδρος του Δ.Σ.**

**ΧΕΒΑ ΑΘΑΝΑΣΙΑ ( ΝΑΝΣΥ)**

**ΤΑ ΜΕΛΗ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ |  | ΠΙΣΤΟ ΑΠΟΣΠΑΣΜΑ |
|  | ΓΚΩΝΙΑΣ ΚΩΝ/ΝΟΣ |  | Λιβαδειά αυθημερόν |
|  | ΙΩΑΝΝΙΔΗΣ ΒΑΣΙΛΕΙΟΣ |  | Ο Δήμαρχος Λεβαδέων |
|  | ΚΑΛΛΙΑΝΤΑΣΗΣ ΧΡΗΣΤΟΣ |  |  |
|  | ΚΑΤΗΣ ΧΑΡΑΛΑΜΠΟΣ |  |  |
|  | ΚΑΦΡΙΤΣΑΣ ΔΗΜΗΤΡΙΟΣ |  | ΔΗΜΗΤΡΙΟΣ Κ. ΚΑΡΑΜΑΝΗΣ |
|  | ΛΙΑΝΟΣ ΓΕΩΡΓΙΟΣ |  |  |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ |  |  |
|  | ΠΟΛΥΤΑΡΧΟΥ ΛΟΥΚΑΣ |  |  |
|  | ΤΖΑΘΑΣ ΓΕΩΡΓΙΟΣ ΤΟΥ ΑΝΑΣΤΑΣΙΟΥ |  |  |
|  | ΤΖΟΥΒΑΡΑΣ ΝΙΚΟΛΑΟΣ ΤΟΥ ΗΛΙΑ |  |  |
|  | ΤΟΛΙΑΣ ΔΗΜΗΤΡΙΟΣ |  |  |
|  | ΤΟΥΜΑΡΑΣ ΒΑΣΙΛΕΙΟΣ |  |  |
|  | ΔΗΜΟΥ ΙΩΑΝΝΗΣ |  |  |
|  | ΜΙΧΑΣ ΔΗΜΗΤΡΙΟΣ |  |  |
|  | ΣΑΓΙΑΝΝΗΣ ΜΙΧΑΗΛ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ |  |  |
|  |  |  |  |
|  |  |  |  |